b'\n_START_ARTICLE_\nTurni\xc5\xa1ki\xc5\xb3 hidroelektrin\xc4\x97\n_START_SECTION_\nIstorija\n_START_PARAGRAPH_\nHE statybos prasid\xc4\x97jo 1938\xc2\xa0m. vasar\xc4\x85. Iki 1939\xc2\xa0m. lapkri\xc4\x8dio i\xc5\xa1leista 1,5\xe2\x80\x932\xc2\xa0mln. zlot\xc5\xb3, pastatyti keturi namai techniniam personalui (gyveno apie 20-30 \xc5\xbemoni\xc5\xb3), barakai darbininkams (dirbo apie 600 \xc5\xbemoni\xc5\xb3), valgykla. Statybviet\xc4\x99 saugojo vienuolika sarg\xc5\xb3. Darbininkams bei kroviniams transportuoti i\xc5\xa1 Vilniaus nuo Antakalnio buvo nutiesta siaurojo gele\xc5\xbeinkelio at\xc5\xa1aka (5 km). B\xc4\x97giai laikinu tiltu driek\xc4\x97si ir \xc4\xaf de\xc5\xa1in\xc4\xafj\xc4\xaf Neries krant\xc4\x85. Taip pat nutiesta kelio at\xc5\xa1aka nuo Nemen\xc4\x8din\xc4\x97s plento, elektros linija i\xc5\xa1 Vilniaus. Statybos sustojo prasid\xc4\x97jus karui bei vald\xc5\xbei\xc5\xb3 kaitai. Statybas, planuotas u\xc5\xbebaigti 1943\xc2\xa0m., prad\xc4\x97jo stabdyti Susisiekimo ministerija, tuo metu kuravusi ir energetik\xc4\x85. Viena i\xc5\xa1 prie\xc5\xbeas\xc4\x8di\xc5\xb3\xc2\xa0\xe2\x80\x93 pernelyg didel\xc4\x97 galia, padid\xc4\x97j\xc4\x99s d\xc4\x97mesys Nemuno hidroelektrin\xc4\x97s Bir\xc5\xa1tone projektui.\n_START_SECTION_\nLikimas\n_START_PARAGRAPH_\nU\xc5\xbetvank\xc4\x85 susprogdino Vermachtas. HE transformatorius panaudotas Grigi\xc5\xa1ki\xc5\xb3 popieriaus fabriko hidrogeneratoriui, akmens atsargos\xc2\xa0\xe2\x80\x93 Vilniaus gatv\xc4\x97ms gr\xc4\xafsti. Dabar HE statybos vadovams bei in\xc5\xbeinieriams statytuose namuose \xc4\xafkurtos Lietuvos Respublikos Prezidento bei Premjero rezidencijos.'